34

ISIGIDIMI SAMAXOSA, MAY 2, 1887.

esitile sesakwa Nantsi njalo-njalo zitiwe ncatsha zonke ebantwini ngolo hlobo, abesiti obanjwe kwesakwa Tile, sel’edliwa esake ukuhlaula.

*(d)* Yintoni na iqinga lokuwugcina umhlaba? Linye kwapela. (1) Kukuwucanda wonke umhlaba (kwabasenawo ongenjalo) kungasali ndawo iyakungena nto yase mzini, wonke ulunge nabaniniwo. (2) Irafu zawo zihlaulwe ukuze ungangenelwa ngabanye abautu. Bantu bakowetu, vulekani amehlo, nifuze abenu abase boyinqondile lento ingumhlaba ixabiso layo, aba namhla kutiwa ngama Mfengu. Nango wona amadoda ayisebenzisayo ingqondo yawo yobuntu. Wona apo, akona ungafika emi ngenyawo xa angaqondi kakuhle uhlobo emi ngalo kulomhlaba. Ngamadoda ongezo ufumane izikonkwane zawo zide ziye kutengiswa kwabanye abantu ngenxa yokungakatalelwa kwazo ngabaninizo, napakade. Asiyo lento kuma Xosa ungafika umntu wacandela nosana, ne xegokazi lakowabo, kanti ke kupel’oko, akusokuze kube sabuye kwenziwe nto kulo mihlaba ngapandle kokulinywa oku kodwa, ide isuke ihambe iminyaka, kuqokelelane nezo rafu. Yininale ma Xosa! Inkwenkwe yomntu omnyama ib’ipulapula iziyalo zeye nkosi kudala. Umhlaba upelile, ucutekile, unqabile, unexabiso elingapezulu le kune nkomo njalo-njalo. Abanazo izikonkwane nokuba kupina maba zigcine bangafeketi ngazo, bazirafele bangazihilizeli. Akuko kumbi maba- ndla akowetu, fundani amapepa ukuze niziqonde izimo zomhlaba nezinye izizwe. Musani ukuxola kukuhlala esitikiveni sokungazi ludaba Iwakuma kwazinto. Musani ukuba ngama rwanqa namabungela embusweni enikuwo. Nongqamba nikulukute, nizifumane seninga Baf’abakulu, senisele, nisemva kuzo indidi zentlanga ezizamela pambili, ekubeni luluto, olunesitonga nesitozela sobuzwe. Sigqiba ke ngeliti,—Vusani indawo yenu endala malunga nexabiso lomhlaba, nicite iminqinana esele ko mbendeni nositwayi njalo-njalo nitenge umhlaba, ukupela komdlezana ongu mondli womntu, njengoko sesibonise kade ngako kwinteto epambili. Vusani indawo yenu endala yokuhlala nivana nodaba. Ke udaba Iwa namhla luviwa ngamapepa Makabonakale amagama enu emapepeni esi Xosa *Imvo Zabantsundu* ne *Sigidimi Sama-Xosa* ukuze nihlale nivana nodaba nje ngamaziko akomkulu, ningahlali nje ngama- rwanqa nama bungela.

UKUCOLACOLA.

Inkwenkwe ebulele enye.—Inkwenkwe eminyaka ili- shumi ubudala ibulele enye e Polela e Natal iyihlabe ngesitshetshe setafile.

Obulewe kuginy’amazinyo.—Liti ipepa lase Rini eliyi *Grocott's P. M.* kuko umntu oginye amazinyo ebusuku ebelele, suke waqauka wafa. Lomntu kutiwa yintombi ebinamazinyo afakiweyo, ebidla ngokungavumi ukuwa kulula ingekayi kulala. Kute ke ngobunye ubusuku, kanti iwalibele, yati kuba ib'ingumntu otshixiza amazinyo xa alele ubutongo, kanti asuke akumleka endaweni yawo yawaginya.

Ingozi embi e Stellenbosch.—Ngolwesitatu xa limkayo ilanga sipitizeliswe isixeko sase Stellenbosch sisehlo esibi kunene esiyakulityalwa kade. Kute xa simayela ekugqityweni isakiwo ekutiwa ukubizwa kwaso yi Bhenish Young Men’s Christian Society bakubon’ ukuba bayatyabeka abaki kwelinye icala lendlu suke lawa ngebaqo kunye nesikafile ababekwele kuso. Ancwatywa amadoda ludonga olwalwenziwe ngezitena. Iviwe kwa oko lengozi imbi kunenebeza nemihlakulo ukurola izidumbu ezo. Abata- tu bafunyaswa sebefile, intloko yomnye iqekeke yangama- ceba; owesine ufunyenwe esaroxoza ubehle waqauka. Abatatu (omnye yinkwenkwe) benzakele ngokukodwa ababini. Yena okwake umfundisi u Rev. Weber usinde ngezibele zo Mdali kuba idilika nje lendlu ube pantsi kwe akafile eso wayesandu kumka kulondawo.

Ukunyaba kwabantsundu.—Ipepa lase Qonce eliyi *Mvo* linyanisile ukuti, nati masenze intlanganiso kwi ndawo esikuzo, ezivakalisa ukuyicasa kwetu lontelo itshoyo, kuba yeyona nteto isibulalayo isibekisa emva ezantsi.

Izigwebo ezinzima.—Kumatyala amakulu abetetwa pe- sheya kwe Nciba lamatyala kule nyanga ifileyo kugwetywe umntu ozele usana walufihla unikwe iminyaka emihlanu (5); ozele usana walubulala, wanikwa iminyaka elishumi elina- tlanu (15). Obulele omnye unikwe iminyaka esibozo (8).

OWAXONYWA EMVA KWE XESHA ELIDE.—Luti Ucingo Iwase Philadelphia kuxonywe e Herkimer e New York umfazi ogama lingu Roxalana umka Druse. Wabulala indoda yake nge 1884 wantshisa umzimba wayo kulamaziko kutiwa yi stove. Uqeshe inkwenkwe ukuba imdubule nge pistol, izikupe zonke izikoti kulo pistoli ngomteto walomfazi. Akalinda ukuba inxashwe utabate izembe wayinqumla intloko indoda yake. Intombi yake eselinkulu imncedise enkunqunqeni isidumbu sibe ziqwe- ngana ezinokungena estovini zafakwa kuso sivuta ngumlilo. Kwenziwe amalinga amaninzi okuba angaxonywa kuba engumfazi ekude kwadlula iminyaka emibini kusenziwa amalinga akwanceda luto noko. Kube yinto enkulu uku- xonywa kuka Roxalina Druse kwabeso sixeko kuba asinto ike ibeko ukuxonywa umfazi. Ubube engavanga ntlungu nakuba abe nesikalo esikuju esivakele ezitarateni pambi kwokuxonywa kwake.

Ababulali.—Kutiwa kute ngase Malmesbury, kwi fama ese Leeuwenkuil, kufupi ne Biebeck, intombazana za Batwa zimbini, zinenye intombazana, suke zayinqumla umqala ngecanci. lebekile, zayi kupa izibilini ezi, zazixoma emitini kwa kunye nesi dumbu eso sayo.

Umqomboti.—Kwintlanganiso eyingqungqutela yama fama angase Kei Boad, eyavelela inkalo-nkalo ezininzi zemicimbi-cimbi, yade yaxoxa nange nkohlakalo nobubi obenziwa ngumqomboti. Yagqiba ekubeni makucelwe igunya ku Bulumente lokulinga iqinga lokuyipelisa lento.

Otshoniswe yiqiya.—Liti ipepa eliyi *Border Times,* kuko umfo ontsundu obe likonxwa ngeloxesha, omke nomlambo kwapela. Kutiwa ute lomfo esel’ enexeshana elincinane elimsaleleyo entolongweni, kwatiwa mabaye kuhlamba ingutyana emlanjeni. Kute befike kona, kwakuko ntombozana intsundu babemana bedlala nayo pezu kodonga, suke zajuba iqiya zayo, zabonakala zimka nomlambo. Ivakele ikala ngeliti—Yo! zemka betu iqiya zam. Ite ke londodana yakuva eso sililo, yasel’ iziposa emanzini, yake yemka ngento entle kunene, yade yaya kufikelela eqiyeni leyo, kanti umntu sel’epelile kukudinwa. Kubonwe ngaye sel'emane epekuza ngeqiya leyo, kanti kupela ke oko, wemka mpela.

Ukubulalana.—Liti ipepa lase Leydenburg, kuko ama­doda amabini adlelene indlala, kwada kwafa enye kulonto. La madoda ngama America omabini. Eb’esebenza ndaweninye pofu, engati ayavana. Kutiwa kute ngamhla utile’ kwavakala ukuba le ingu McLellan iza kupuma emsebenzini, yati lonto ayamkolisa u Hobbs akuyiva. Kute ke ngosuku Iwe 16 ku April aqubisana enkantini (canteen) ka Jack Bobertson, wati u Hobbs mabasele no wabo lowo, koko yena engavumanga, ate sel’esele kade intwaua, beno Bobertson lowo. Akwabonakala nto noko yokungavani kwabo. Emva koko, bahlukene, u Hobbs uye e Bankini, uwabo waya egumbini lake kwa Mrs. Bancroft.

Ukuhla kwe ntlekele.—Kute kulapo wagaleleka u Hobbs, esel’ emapikana wafika wamnyelisa ngeliti—“ Asi- kuko nokuba yena (u McLellan) wenza yonke imigudu yokuyic'ita lo Company bebe sebenza kuyo.” Ukanyele omnye, basebe lobolelana ngamazwi ashushu kwa oko, wasel’ewuti rutyu kwa oko umpu wake (revolver) u Hobbs, edubula entloko ku wabo, watsho pantsi. Yaba ngama dididi kwa oko. Ewurolile owake u McLellan, utsho kunene epatshini watsho walahla enzaleni, emva kokuba lomadoda eke anexesha iligqamgqam ngamacala omabini. Efile u Hobbs lowo, uwabo uyekuzinikela ngokwake kwizipatamandla. U Hobbs lowo ushiya umfazi nabantwana abasibozo.